CELEX: 32015D1301
Language: hu
Date: 2015-07-20 00:00:00
Title: A Bizottság (EU) 2015/1301 végrehajtási határozata (2015. július 20.) az ipari, kereskedelmi és garázsajtókról és kapukról szóló EN 13241-1:2003+A1:2011 szabvány hivatkozásának a 2006/42/EK európai parlamenti és tanácsi irányelvvel összhangban az Európai Unió Hivatalos Lapjában történő, korlátozással ellátott közzétételéről

29.7.2015   
            
            
               HU
            
            
               Az Európai Unió Hivatalos Lapja
            
            
               L 199/40
            
         A BIZOTTSÁG (EU) 2015/1301 VÉGREHAJTÁSI HATÁROZATA
   (2015. július 20.)
   az ipari, kereskedelmi és garázsajtókról és kapukról szóló EN 13241-1:2003+A1:2011 szabvány hivatkozásának a 2006/42/EK európai parlamenti és tanácsi irányelvvel összhangban az Európai Unió Hivatalos Lapjában történő, korlátozással ellátott közzétételéről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 10. cikkére,
   tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendelet (2) 22. cikke értelmében létrehozott bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett hivatkozási számú harmonizált szabványt átültető nemzeti szabvány megfelel a 2006/42/EK irányelv I. mellékletében meghatározott egy vagy több alapvető egészségvédelmi és biztonsági követelménynek, az ilyen szabvány szerint gyártott gép esetében vélelmezni kell, hogy az megfelel a vonatkozó alapvető egészségvédelmi és biztonsági követelményeknek.
            
         
               (2)
            
            
               2012 novemberében az Egyesült Királyság az EN 13241-1:2003+A1:2011 „Ipari, kereskedelmi és garázsajtók, kapuk. Termékszabvány. 1. rész: Nem tűz- vagy füstgátló termékek.” szabvánnyal kiegészítve naprakésszé tette az Európai Szabványügyi Bizottság (CEN) által a 2006/42/EK irányelv szerinti harmonizálásra javasolt EN 12635:2002+A1:2008 „Ipari, kereskedelmi és garázsajtók, kapuk. Beépítés és használat.” szabvány ellen 2010 decemberében emelt hivatalos kifogását, amelynek hivatkozását az Európai Unió Hivatalos Lapjának először 2011. november 18-i számában tették közzé (3).
            
         
               (3)
            
            
               A hivatalos kifogás indoka az, hogy a 4.2.2. A kézi működtetéshez szükséges erő, a 4.2.6. Vágás elleni védelem, a 4.3.2. A zúzódás, nyíródás és behúzás elleni védelem, a 4.3.3. Működtető erők, a 4.3.4. Villamos biztonság és a 4.3.6. Alternatív követelmények című pontokban hivatkozott EN 12453:2000 „Ipari, kereskedelmi és garázsajtók, kapuk. A gépi üzemeltetésű ajtók használati biztonsága. Követelmények” szabvány és a 4.3.3. Működtető erők című pontban hivatkozott EN 12445:2000 „Ipari, kereskedelmi és garázsajtók, kapuk. A gépi üzemeltetésű ajtók használati biztonsága. Vizsgálati módszerek.” szabvány nem teljesíti a 2006/42/EK irányelv I. mellékletében szereplő alapvető egészségvédelmi és biztonsági követelményeket.
            
         
               (4)
            
            
               Az EN 13241-1:2003+A1:2011 szabványnak a 2006/42/EK irányelv 22. cikke által létrehozott bizottságot képviselő tagokkal együtt történt megvizsgálását követően a Bizottság arra a következtetésre jutott, hogy a szabvány nem teljesíti azokat az alapvető egészségvédelmi és biztonsági követelményeket, amelyeket a 2006/42/EK irányelv I. mellékletének 1.3.7. „A mozgó részekkel kapcsolatos veszélyek” és 1.4.3. „A védőberendezések különleges követelményei” pontja az EN 12453:2000 és az EN 12445:2000 hivatkozott szabványra nézve előír.
            
         
               (5)
            
            
               Tekintettel arra, hogy az EN 13241-1:2003+A1:2011 szabvány biztonsági elemeit tovább kell fejleszteni, valamint hogy még nem történt meg e szabvány megfelelő felülvizsgálata, az EN 13241-1:2003+A1:2011 szabványnak az Európai Unió Hivatalos Lapjában való közzétételét megfelelő figyelmeztetésnek kell kísérnie,
            
         ELFOGADTA EZT A HATÁROZATOT:
   1. cikk
   Az EN 13241-1:2003+A1:2011 „Ipari, kereskedelmi és garázsajtók, kapuk. Termékszabvány. 1. rész: Nem tűz- vagy füstgátló termékek.” szabvány hivatkozását az Európai Unió Hivatalos Lapjában a mellékletben meghatározott korlátozással kell közzétenni.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. július 20-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 157., 2006.6.9., 24. o.
   
   
      (2)  HL L 316., 2012.11.14., 12. o.
   
   
      (3)  HL C 338., 2011.11.18., 1. o.
   
   
      MELLÉKLET
      
         Az uniós harmonizációs jogszabályok értelmében összehangolt szabványok címének és hivatkozásának közzététele
      
      
                  ESO (1)
                  
               
               
                  A harmonizált szabvány hivatkozási száma és címe
                  (és a referenciadokumentum)
               
               
                  Első közzététel a HL-ben
               
               
                  A helyettesített szabvány hivatkozási száma
               
               
                  A helyettesített szabvány megfelelőségére vonatkozó vélelem megszűnésének időpontja
                  1. megjegyzés
               
            
                  CEN
               
               
                  EN 13241-1:2003+A1:2011
                  Ipari, kereskedelmi és garázsajtók, kapuk. Termékszabvány. 1. rész: Nem tűz- vagy füstgátló termékek.
               
               
                  2011.11.18.
               
               
                  —
               
               
                  —
               
            
                  
                     Figyelmeztetés: A 4.2.2., a 4.2.6., a 4.3.2., a 4.3.3., a 4.3.4. és a 4.3.6. pont tekintetében e közzététel nem érinti az EN 12453:2000 szabványra vonatkozó hivatkozást, amelynek alkalmazása alapján nem vélelmezhető a 2006/42/EK irányelv I. mellékletének 1.3.7. és 1.4.3. pontjában szereplő alapvető egészségvédelmi és biztonsági követelményeknek való megfelelés.
               
            
            
         (1)  ESO: Európai Szabványügyi Szervezet:
      
                  —
               
               
                  CEN: Avenue Marnix 17, B-1000, Brussels, tel.: +32 25500811; fax: + 32 25500819 (http://www.cen.eu)
               
            1. megjegyzés: A megfelelőségre vonatkozó vélelem megszűnésének időpontja általában megegyezik az európai szabványügyi szerv által meghatározott visszavonás időpontjával, azonban felhívjuk e szabványok használóinak a figyelmét arra, hogy bizonyos kivételes esetekben ez másképpen lehet.
      2. megjegyzés: Az új (vagy módosított szabvány) alkalmazási köre megegyezik a helyettesített szabványéval. A meghatározott időpontban a helyettesített szabvány esetében megszűnik a vonatkozó uniós jogszabályok alapvető vagy egyéb követelményeinek való megfelelőségre vonatkozó vélelem.